**Notă informativă**

**la proiectul ordinului Ministrului Finanțelor privind abrogarea unor ordine**

**ale Ministrului Finanțelor**

Necesitatea elaborării proiectului ordinului Ministrului Finanțelor privind abrogarea unor ordine ale Ministrului Finanțelor este generată de abrogarea Legii nr.61/2007 privind activitatea de audit și intrarea în vigoare din 01.01.2019 a noii Legi nr.271/2017 privind auditul situațiilor financiare.

Conform art.37 al Legii nr.271/2017 organul de supraveghere publică a auditului este Consiliul de supraveghere publică a auditului și care pe lîngă alte funcții îndeplineşte funcţii de înregistrare a stagiarilor şi de monitorizare a stagiului, de certificare şi de înregistrare a auditorilor, de elaborare şi de aprobare a actelor normative în vederea exercitării funcţiei de supraveghere publică.

Totodată, atribuțile de stabilire a cerinţelor minime pentru executarea programului de pregătire a stagiarului în audit; de supraveghere şi control a activitatății stagiarilor în audit, auditorilor şi entităţilor de audit; organizarea procesului de certificare a auditorilor; precum și efectuarea controlului extern al calităţii auditului, conform legii noi îi revin Consiliului.

Prin urmare, Componența nominală a Comisiei de certificare a auditorilor de pe lîngă Consiliul de supraveghere publiică a auditului a fost desemnată prin decizia nr.23/2019 de către Comitetul de supraveghere a auditului care activează în baza Regulamentului cu privire la certificarea auditorilor, aprobat prin decizia Comitetului nr.16/2019.

Totodată, prin decizia Comitetului nr.17/2019 a fost aprobat Regulamentul privind controlul extern al calității auditului.

**Șef al Direcției Lidia Foalea**